stanford-oval/wikipedia huggingface dataset:
Henrik Barruk

Lars Henrik Andreas Barruk (s. 26. helmikuuta 1961 Västerås) on Ruotsissa asuva uumajansaamelainen kielentutkija ja opettaja, joka on tehnyt merkittävää työtä uumajansaamen kielen elvyttämisessä ja dokumentoinnissa.
Barruk oppi uumajansaamen kielen omalta äidiltään ja on opettanut sen myös lapsilleen. Hänen tyttärensä Katarina Barruk on julkaissut lauluja uumajansaameksi ja tekee esiintymisellään kieltä tunnetuksi. Barruk on pitänyt uumajansaamen kielen kursseja Uumajan yliopistossa. Hän on ollut yhdessä kielentutkijoiden Ole Henrik Maggan, Pekka Sammallahden ja Olavi Korhosen kanssa laatimassa uumajansaamen ortografiaa, joka valmistui vuonna 2016. Vuonna 2019 julkaistiin Barrukin laatima uumajansaame–ruotsi – ruotsi–uumajansaame -sanakirja Báhkuogirjjie.
Tunnustukset

Barruk sai vuonna 2008 Gollegiella-kielipalkinnon työstään uumajansaamen hyväksi.
Säkkijärven kirkko

Säkkijärven kirkko talviasussa ennen talvisotaa.
Säkkijärven kirkko oli luterilainen kirkko entisessä Säkkijärven kunnassa luovutetussa Karjalassa. Kirkko oli olemassa 1833–1940.
Säkkijärven vanhan puukirkon käytyä pieneksi ja huonokuntoiseksi, päätettiin vuonna 1829 rakentaa uusi kivikirkko. Sen piirustukset pyydettiin intendenttikonttorilta. Suunnittelijaksi on mainittu viraston tuolloinen johtaja Carl Ludvig Engel. Kirkko rakennettiin uuteen paikkaan graniitista vuosina 1830–1833 ja vihittiin Kolminaisuuden kirkoksi valmistumisvuonna.
Kirkon ulkoasu

Säkkijärven kirkko oli kooltaan suuri: 30 metriä pitkä ja 24 metriä leveä ja istumapaikkoja siinä oli noin 4 000. Malliltaan kirkko oli päätytornillinen pitkäkirkko. Tyyliltään se edusti uusklassismia. Kirkon länsipäässä sijainnut kellotorni oli kirkon kokoon nähden matala.
Valkoiseksi rapattuja ulkoseiniä jäsensivät suuret ja korkeat yläpäästään kaarevat ikkunat. Kirkon pääsisäänkäynti oli kirkon länsipäässä kellotornin alaosassa. Myös kirkon sivuilla oli ovet keskimmäisen sivuikkunan alaosassa. Kirkon itäpäähän, jossa sijaitsi muun muassa sakasti, oli kaksi pyörökaarista ovea. Kirkon itäpäähän lisättiin 1930-luvulla kirkon korjaustöiden yhteydessä pieni kaksinivelinen koristetorni.
Sisäosat

Kirkkosali jakaantui kolmeen laivaan, joita erottivat kaksi massiivista pilaririviä, joiden pilareissa oli joonialaiset kapiteelit. Keskimmäisen ison laivan kattoi korkea tynnyriholvaus, sivulaivoissa puolestaan oli tasakatot. Kirkkosalia kiersivät lehterit alkujaan kahdessa kerroksessa. Säkkijärven kirkkoa korjattiin sen satavuotisjuhlia varten vuonna 1933. Korjaustöiden suurin muutos oli ylempien lehterien poistaminen, joka toi suuret ikkunat paremmin näkyviin ja teki kirkkosalista valoisamman. Tuolloin kirkkoon asennettiin myös keskuslämmitys ja penkit uusittiin leveämmiksi. Kirkon urut olivat 37-äänikertaiset. Alttaritaulu kuvasi Kristuksen kirkastumista.
Kirkon tuhoutuminen ja irtaimiston kohtalo

Säkkijärven kirkko sai osuman venäläisten ilmapommituksessa 26. helmikuuta 1940 ja paloi. Kirkon kivirunko jäi pystyyn. Jatkosodan aikana säkkijärveläiset rakensivat tilapäisen puukirkon, jonka venäläiset hävittivät sodan jälkeen. Vuonna 1977 venäläiset purkivat varsinaisen kirkon rauniot ja hävittivät hautausmaan.
Suurin osa Säkkijärven kirkon irtaimistosta saatiin evakuoitua. Irtaimisto on nykyisin pääasiassa Kotkan ja Suomussalmen seurakuntien käytössä, kirkon kellot ovat Vuohijärven kirkossa. Alttaritaulu on Valkealan kirkossa.lähde?
Nykyinen kirkko

Säkkijärvelle rakennettiin suomalaisten tuella Neuvostoliiton kaatumisen jälkeen puinen ortodoksinen kirkko.
Aikaisemmat kirkot

Säkkijärvellä oli ollut ainakin kolme kirkkoa ennen talvisodassa tuhoutunutta pyhäkköä. Säkkijärven vuonna 1541 perustetun kappeliseurakunnan ja vuonna 1571 itsenäistyneen seurakunnan ensimmäisestä kirkosta ei ole juurikaan tietoja. Se on rakennettu mahdollisesti jo ennen kappeliseurakunnan perustamista ja oli varsin vaatimaton puurakennus.
Säkkijärven toisenkaan kirkon rakennusvuosi ei ole tiedossa. Kirkko kärsi vaurioita isonvihan aikana, jolloin venäläiset ryöstivät kirkon. Kirkkoa korjattiin vuosina 1737–1739. Pikkuvihan aikana elokuussa 1741 venäläiset ryöstivät jälleen Säkkijärveä, ja tällä kertaa myös kirkko paloi.
Uutta kirkkoa oli alettu suunnitella heti edellisen tuhouduttua palossa ja sitä varten oli Porvoon hiippakunnassa kannettu yhteistä kolehtia. Turun rauhassa Säkkijärvi liitettiin Venäjään, ja jo kerättyjä varoja ei saatukaan käyttöön, vaan uusi kirkonrakennuskolehti kannettiin Viipurin luterilaisen konsistorin alueella rauhanteon jälkeen. Säkkijärven kolmas kirkko valmistui puusta vuonna 1750 ja se oli malliltaan ristikirkko, jonka vieressä oli erillinen kellotorni. Tämä Säkkijärven kolmas kirkko oli käynyt huonokuntoiseksi 1800-luvun alkupuolelle tultaessa, ja niinpä vuonna 1830 alettiin rakentaa uutta kirkkoa, joka jäi seurakunnan viimeiseksi.
Aiheesta muualla

Kuva Säkkijärven kirkosta ennen sotia (Arkistoitu – Internet Archive)
Entisen Säkkijärven nykyinen suomalaisten rakentama uusi ortodoksinen kirkko
Toimeenpanovalta

Toimeenpanovalta eli operatiivinen valta tarkoittaa kaikkea sellaista valtaa, mikä ei ole lainsäädäntövaltaa eikä tuomiovaltaa. Toimeenpano tarkoittaa lakien toimeenpanemista. Hallintokoneisto vastaa lakien toimeenpanosta eli hallinto siis toteuttaa lait käytännössä.
Toimeenpanovalta on yksi perustuslaillisen vallankäytön kolmesta osa-alueesta, jolla vallankäytön kolmijakoa noudattavan valtion hallitus tai presidentti toimeenpanee käytäntöön esim. parlamentin säätämiä lakeja. Se on peräisin Montesquieun vallanjakoa koskevasta opista.
Darrel Brown

| Mitalit> Maa:  Trinidad ja Tobago.Miesten yleisurheilu.MM-kilpailut  | Mitalit> Maa:  Trinidad ja Tobago.Miesten yleisurheilu.MM-kilpailut  | Mitalit> Maa:  Trinidad ja Tobago.Miesten yleisurheilu.MM-kilpailut  | Maa:  Trinidad ja Tobago> Miesten yleisurheilu. |
| --- | --- | --- | --- |
|  Hopeaa | Edmonton 2001 | 4 × 100 m viesti |  |
|  Hopeaa | Pariisi 2003 | 100 metriä |  |
|  Hopeaa | Helsinki 2005 | 4 × 100 m viesti |  |
|  Hopeaa | Berliini 2009 | 4 × 100 m viesti |  |
Darrel Brown (s. 11. lokakuuta 1984) on trinidadtobagolainen pikajuoksija.
Vuonna 2000 Brown sijoittui alle 20-vuotiaiden maailmanmestaruuskilpailuissa sadalla metrillä neljänneksi ja vuonna 2001 Debrecenissä hän voitti alle 18-vuotiaiden maailmanmestaruuden ajalla 10,31. Samana vuonna Edmontonin MM-kisoissa hän juoksi maansa pikaviestijoukkueessa, joka sijoittui alun perin kolmanneksi mutta myöhemmin Yhdysvaltain joukkueen hylkäyksen jälkeen joukkue nousi hopealle. Brown voitti mitalin vain 16 vuoden ja 305 päivän ikäisenä ja on nuorin miespuolinen yleisurheilun MM-kisojen mitalisti. Vuonna 2002 Kingstonissa hän voitti alle 20-vuotiaiden maailmanmestaruuden sadalla metrillä ajalla 10,09 ja pikaviestissä pronssia.
2003 Pariisin MM-kisoissa Brown oli sadalla metrillä hopealla Kim Collinsin takana ja näin Brownista tuli nuorin mitalisti MM-kisojen sadalla metrillä. 2004 Ateenan olympialaisissa hän sijoittui pikaviestissä seitsemänneksi, mutta jäi sadalla metrillä välieriin. 2005 Helsingin MM-kisoissa hän voitti maansa joukkueessa pikaviestihopeaa. Pekingin olympialaisissa 2008 hän karsiutui 100 metrillä toisissa alkuerissä. Berliinin MM-kilpailuissa 2009 hän juoksi aloitusosuuden maansa pikaviestijoukkueessa, joka saavutti hopeaa uudella maansa ennätyksellä 37,62 s.
Pariisin MM-kisoissa 2003 Brown juoksi 19-vuotiaiden maailmanennätyksen 10,01. Aika säilyi nuorten maailmanennätyksenä kesäkuuhun 2014 saakka, jolloin Trayvon Bromell juoksi ajan 9,97. Brownin henkilökohtainen ennätys sadalla metrillä on 9,99, jonka hän juoksi Port-of-Spainissa 25. kesäkuuta 2005.
MM-rallikausi 1988

MM-rallikausi 1988 oli järjestyksessään rallin maailmanmestaruussarjan 16. MM-rallikausi. Osakilpailuja oli 13. ja kalenteri oli sama kuin edellisenä vuotena. Kuljettajien mestaruuden voitti Miki Biasion ennen suomalaista tallikaveriaan Markku Alénia sekä kolmatta Lancia kuskia Alex Fioriota.
Sääntömuutokset

Kaudelle 1988 rallin 600 kilometrin pituus ja erikoiskokeiden 30 kilometrin pituus edelliseltä kaudelta säilyi voimassa, mutta mukaan tuli mahdollisuus anoa pidemmän erikoiskokeen järjestäminen. Erikoiskokeiden keskinopeusrajoitus nousi 120 km/h nopeuteen.
Yökilpailut palasivat Monte Carlo -rallin viimeiselle osuudelle, mutta mukana oli pitkä lepotauko. Monte Carlossa oli myös kolme pidempää erikoiskoetta, joihin oli haettu lupa.
FISA lisäsi kaudelle vaatimuksen, että jokaisessa osakilpailussa oli oltava FISA:n hyväksymä 3-5 kilometriä pitkä "super special" erikoiskoe (yleisöerikoiskoe).
Kilpailukalenteri

| Nro | Ajakohta | Osakilpailu | Raportti |  |
| --- | --- | --- | --- | --- |
| 1 | 16.-21. tammikuuta |  Monte Carlon ralli | Raportti |  |
| 2 | 4.-6. helmikuuta |  Ruotsin ralli | Raportti |  |
| 3 | 1.-5. maaliskuuta |  Portugalin ralli | Raportti |  |
| 4 | 31. maaliskuuta - 4. huhtikuuta |  Safari-ralli | Raportti |  |
| 5 | 3.-6. toukokuuta |  Korsikan ralli | Raportti |  |
| 6 | 29. toukokuuta - 1. kesäkuuta |  Akropolis-ralli | Raportti |  |
| 7 | 23.-26. kesäkuuta |  Olympus-ralli | Raportti |  |
| 8 | 9.-12. heinäkuuta |  Uuden-Seelannin ralli | Raportti |  |
| 9 | 2.-6. elokuuta |  Argentiinan ralli | Raportti |  |
| 10 | 26.-28. elokuuta |  Suomen ralli | Raportti |  |
| 11 | 20.-24. syyskuuta |  Norsunluurannikon ralli | Raportti |  |
| 12 | 10.-14. lokakuuta |  Sanremon ralli | Raportti |  |
| 13 | 20.-24. marraskuuta |  RAC-ralli | Raportti |  |
Lähde:
Tulokset > Pistejärjestelmä

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. |
| Pisteet | 20 | 15 | 12 | 10 | 8 | 6 | 4 | 3 | 2 | 1 |
Tulokset > Valmistajien maailmanmestaruus

Uuden-Seelannin ja Norsunluurannikon kilpailuista ei annettu valmistajien pisteitä.
| Sija | Talli | Kilpailu>  MON | Kilpailu>  SWE | Kilpailu>  POR | Kilpailu>  KEN | Kilpailu>  FRA | Kilpailu>  GRE | Kilpailu>  USA | Kilpailu>  ARG | Kilpailu>  FIN | Kilpailu>  ITA | Kilpailu>  GBR | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Lancia | (20) | (20) | (20) | 20 | (17) | 20 | 20 | 20 | 20 | 20 | 20 | 140 |
| 2 |  Ford |  | 17 | 10 |  | 20 |  |  |  | 14 | 10 | 8 | 79 |
| 3 |  Audi | 7 | 14 |  | 4 |  | 10 | 14 | 12 | (2) | (2) | 10 | 71 |
| 4 |  Mazda | 10 |  | 12 |  |  | 9 | 6 |  | 12 |  | 17 | 66 |
| 5 |  Toyota |  |  |  | 12 | 8 |  |  | 4 |  | 8 | 14 | 46 |
| 6 |  Renault | 12 |  | 4 |  | 8 |  |  | 8 |  |  |  | 32 |
| 7 |  BMW | 13 |  |  |  | 12 |  |  |  |  |  |  | 25 |
| 8 |  Nissan |  |  |  | 17 |  | 6 |  |  |  |  |  | 23 |
| 9 |  Subaru |  |  |  | 8 |  |  |  | 10 |  |  |  | 18 |
| 10 |  Peugeot | 14 |  |  |  |  |  |  |  |  |  | 1 | 15 |
| 11 |  Volkswagen |  |  | 6 |  |  | 4 |  |  |  | 4 |  | 14 |
| 12 |  Opel |  | 10 |  |  |  |  |  |  | 1 |  | 2 | 13 |
| 13 |  Suzuki |  |  |  |  |  |  | 8 | 1 |  |  |  | 9 |
| 14 |  Mitsubishi |  |  |  |  |  |  | 7 |  |  |  |  | 7 |
| 15 |  Alfa Romeo |  |  |  |  | 4 |  |  |  |  |  |  | 4 |
| 16 |  Fiat |  |  |  |  |  |  |  | 2 |  |  |  | 2 |
Topi Kanerva

| Topi Kanerva |
| --- | --- |

Henkilötiedot
Syntynyt: 29. tammikuuta 2001 (ikä 23) Naantali
Ammatti:  näyttelijä, toimittaja
Näyttelijä
Aktiivisena:  2020–
Aiheesta muualla
www.topikanerva.com
IMDb
Topi Kanerva (s. 2001 Naantali) on suomalainen näyttelijä, toimittaja ja kolumnisti. Hän näyttelee pääroolin Ylen televisiosarjassa Joulukalenteri: Talvipihan joulu, joka esitettiin vuonna 2023. Hän on näytellyt rooleja suomalaisissa tv-sarjoissa ja elokuvissa, kuten Justimus Duo 2 ja Napapiirin sankarit 4.
Kanerva opiskelee journalismia Turun Ammattikorkeakoulussa Taideakatemiassa. Syksyllä 2023 hän aloitti toimittajana Turun Sanomat Extran TS Nuoret -osiossa. Hän on kirjoittanut artikkeleita ja valokuvannut myös Turun Sanomat Extremeen, Turun Seutusanomiin ja Rannikkoseutuun. Hän valmistui mediapalvelujen toteuttajaksi Paasikivi-Opistosta Turussa keväällä 2020.
Filmografia > Televisiosarjat

| Vuosi | Sarja | Rooli |
| --- | --- | --- |
| 2017 | Posse | omana itsenään |
| 2020 | Syke | Aapon lapsi |
| 2020 | Justimus Duo 2 | Jape |
| 2021 | Roba | Naamiomies |
| 2021 | REC | Mikael Holmberg |
| 2021 | Hautalehto: Kylmä syli | Tomi |
| 2022 | Sininen enkeli | Kundi |
| 2022 | Savela | Lätkäjätkä |
| 2022 | Rantabaari | Työntekijä |
| 2023 | Salatut elämät | Vaikea asiakas |
| 2023 | Kotka 10 | Jami Mikkola |
| 2023 | Making of Joulukalenteri: Talvipihan joulu | omana itsenään |
| 2023 | Joulukalenteri: Talvipihan joulu | Onni Talvinen |
Filmografia > Elokuvat

| Vuosi | Elokuva | Rooli |
| --- | --- | --- |
| 2022 | Napapiirin sankarit 4 | Myymäläharjoittelija Niila |
| 2024 | Talvipihan joulu | Onni Talvinen |
| 2025 | Kuoleman sydän | Kristian |
Filmografia > Lyhytelokuvat

| Vuosi | Lyhytelokuva | Rooli |
| --- | --- | --- |
| 2021 | Kahvihetki Eirassa | Fernando |
| 2023 | Vuosisadan Bileet | Petteri |
Korisliiga-kausi 2009–2010

Korisliiga-kausi 2009–2010 oli 70. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijoina lähtivät Kauhajoen Karhu sekä Salon Vilpas ja hallitsevana mestarina Namika Lahti.
Kauden päätteeksi Tampereen Pyrintö voitti historiansa ensimmäisen Suomen mestaruuden. Finaalisarjan hävinnyt Torpan Pojat voitti hopeaa ja Kouvot pronssia. Runkosarjan voitti Tampereen Pyrintö. Runkosarjan viimeiseksi jäänyt Forssan Koripojat putosi kahden Korisliiga-kauden jälkeen takaisin koripallon I-divisioonaan. Espoon Honkaa edustanut Tuukka Kotti valittiin vuoden pelaajaksi.
Televisiointi

Vuonna 2006 Suomen Koripalloliitto teki kolmen vuoden mittaisen TV-sopimuksen Urheilukanavan sekä Yleisradion kanssa. Kauteen lähdettäessä sopimus tuli siis vanhaksi. Kesän 2009 aikana Korisliigan televisioinnissa tapahtui mittava käänne, sillä Urheilukanava siirtyi Sanoma Entertainmentin omistukseen. Tämän johdosta Korisliigan pelejä oli tarkoitus nähdä Urheilukanavalla vasta keväällä 2010.
Lokakuussa 2009 Koripalloliitto teki uuden URHOtv:n kanssa viisivuotisen TV-sopimuksen. Otteluiden lähettämisen on määrä alkaa marraskuussa 1–2 ottelun viikkotahdilla. Tästä määrä kasvaa portaittain sopimuskauden aikana.
Korisliigan joukkueet kaudella 2009–10

Joensuun Kataja menetti kaikki siihen asti keräämänsä pisteet 6. marraskuuta, jolloin ilmoitettiin, että joukkueessa pelannut Janne Kinnunen ei ollut edustuskelpoinen. Kinnusen pelaajalisenssi lunastettiin vasta 26. lokakuuta, jolloin Kataja oli ehtinyt jo pelata seitsemän ottelua. Kinnunen oli ehtinyt edustaa seuraa jo kuudessa ottelussa.
| Joukkue | Paikkakunta |
| --- | --- |
Espoon Honka: Espoo
Forssan Koripojat: Forssa
Joensuun Kataja: Joensuu
Kauhajoen Karhu: Kauhajoki
Kouvot: Kouvola
KTP Basket: Kotka
Lappeenrannan NMKY: Lappeenranta
Namika Lahti: Lahti
Salon Vilpas: Salo
Tampereen Pyrintö: Tampere
Torpan Pojat: Helsinki
UU-Korihait: Uusikaupunki
Runkosarja > Sarjataulukko

| --- | --- |
: Pudotuspeleihin
: Liigakarsintaan
: I-divisioonaan
| # |  | O | V | H | P/O | P/O- | P |
| --- | --- | --- | --- | --- | --- | --- | --- |
| 1 | Tampereen Pyrintö | 44 | 34 | 10 | 87,6 | 78,3 | 68 |
| 2 | Kouvot | 44 | 33 | 11 | 83,6 | 75,0 | 66 |
| 3 | Torpan Pojat | 44 | 30 | 14 | 88,7 | 81,2 | 60 |
| 4 | KTP-Basket | 44 | 24 | 20 | 85,4 | 84,8 | 48 |
| 5 | Lappeenrannan NMKY | 44 | 24 | 20 | 81,8 | 82,8 | 48 |
| 6 | UU-Korihait | 44 | 22 | 22 | 83,3 | 81,3 | 44 |
| 7 | Joensuun Kataja | 44 | 21 | 23 | 82,7 | 83,0 | 42 |
| 8 | Espoon Honka | 44 | 21 | 23 | 81,9 | 81,2 | 42 |
| 9 | Namika Lahti | 44 | 21 | 23 | 87,1 | 89,0 | 42 |
| 10 | Kauhajoen Karhu | 44 | 14 | 30 | 84,2 | 89,6 | 28 |
| 11 | Salon Vilpas | 44 | 11 | 33 | 74,4 | 81,5 | 22 |
| 12 | Forssan Koripojat | 44 | 9 | 35 | 74,8 | 87,7 | 18 |
#=Sijoitus runkosarjassa, O=Pelatut ottelut, V=Voitot, H=Häviöt, P/O=Tehdyt pisteet ottelua kohti, P/O-=Päästetyt pisteet ottelua kohti, P=Pisteet
Runkosarja > Pelaajien tilastot > Pisteet

| # | Pelaaja | Seura | Ottelut | Pistekeskiarvo |
| --- | --- | --- | --- | --- |
| 1 |  Ricky Hickman | Namika Lahti | 39 | 23,8 |
| 2 |  Eric Washington | KTP-Basket | 29 | 22,1 |
| 3 |  Obie Trotter | Torpan Pojat | 44 | 20,5 |
| 4 |  Corey Rouse | Namika Lahti | 37 | 20,2 |
| 5 |  Jeremiah Wood | Kauhajoen Karhu | 26 | 19,8 |
Runkosarja > Pelaajien tilastot > Levypallot

| # | Pelaaja | Seura | Ottelut | Levypallokeskiarvo |
| --- | --- | --- | --- | --- |
| 1 |  Jeremiah Wood | Kauhajoen Karhu | 26 | 14,0 |
| 2 |  Durell Vinson | Forssan Koripojat | 41 | 12,4 |
| 3 |  Ryan McDade | KTP-Basket | 40 | 11,9 |
| 4 |  Ville Kaunisto | Kouvot | 37 | 10,7 |
| 5 |  Damon Williams | Tampereen Pyrintö | 44 | 10,6 |
Runkosarja > Pelaajien tilastot > Koriin johtaneet syötöt

| # | Pelaaja | Seura | Ottelut | Syöttökeskiarvo |
| --- | --- | --- | --- | --- |
| 1 |  Jeremiah Wood | Kauhajoen Karhu | 26 | 4,8 |
| 2 |  Ricky Hickman | Namika Lahti | 39 | 3,9 |
| 3 |  Obie Trotter | Torpan Pojat | 44 | 3,8 |
| 4 |  Matthew Gibson | Lappeenrannan NMKY | 22 | 3,7 |
| 5 |  Charlie Burgess | Salon Vilpas | 39 | 3,5 |
Runkosarja > Pelaajien tilastot > Tehoindeksi

| # | Pelaaja | Seura | Ottelut | Tehokkuuskeskiarvo |
| --- | --- | --- | --- | --- |
| 1 |  Jeremiah Wood | Kauhajoen Karhu | 26 | 29,6 |
| 2 |  Corey Rouse | Namika Lahti | 37 | 23,4 |
| 3 |  Ricky Hickman | Namika Lahti | 39 | 22,9 |
| 4 |  Eric Washington | KTP-Basket | 29 | 22,7 |
| 5 |  Obie Trotter | Torpan Pojat | 44 | 22,4 |
Runkosarja > Pelaajien tilastot > Muiden kategorioiden tilastoykköset

| Kategoria | Pelaaja | Joukkue | Ottelut | Tilastotulos |
| --- | --- | --- | --- | --- |
| Pallonriistot/ottelu |  Matthew Gibson | Lappeenrannan NMKY | 22 | 3,1 |
| Koriinheiton torjunnat/ottelu |  Olli Ahvenniemi | Tampereen Pyrintö | 43 | 1,9 |
| Vapaaheittoprosentti |  A.J. Moye | Kouvot | 43 | 87,0% |
| 2 pisteen heittoprosentti |  Adam Hall | Lappeenrannan NMKY | 25 | 64,0% |
| 3 pisteen heittoprosentti |  Jeb Ivey | Joensuun Kataja | 37 | 46,6% |
| Peliminuutit/ottelu |  Eric Washington | KTP-Basket | 29 | 37:56 |
Pudotuspelit

Pudotuspelit pelattiin pronssiottelua lukuun ottamatta paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin yhden ottelun tuloksen perusteella. Pudotuspelit alkoivat 7. huhtikuuta 2010 ja päättyivät 8. toukokuuta 2010.
Kuukauden pelaajat

| Kuukausi | Pelaaja | Seura |  |
| --- | --- | --- | --- |
| Lokakuu |  Obie Trotter | Torpan Pojat |  |
| Marraskuu |  Eric Washington | KTP-Basket |  |
| Joulukuu |  Jeremiah Wood | Kauhajoen Karhu |  |
| Tammikuu |  Ross Neltner | Kouvot |  |
| Helmikuu |  Tyray Pearson | Torpan Pojat |  |
| Maaliskuu |  Damon Williams | Tampereen Pyrintö |  |
Merkittäviä tasalukujen ylityksiä

| Päivämäärä | Pelaaja | Joukkue | Tasaluku |  |
| --- | --- | --- | --- | --- |
| 30. lokakuuta 2009 |  Monte Cummings | Espoon Honka | 500 syöttöä |  |
| 21. marraskuuta 2009 |  Damon Williams | Tampereen Pyrintö | 600 syöttöä |  |
| 3. joulukuuta 2009 |  Petri Virtanen | Joensuun Kataja | 1000 syöttöä |  |
| 6. helmikuuta 2010 |  Olli Ahvenniemi | Tampereen Pyrintö | 200 torjuntaa |  |
| 13. helmikuuta 2010 |  Jussi Kumpulainen | UU-Korihait | 2000 levypalloa |  |
| 10. maaliskuuta 2010 |  Petri Virtanen | Joensuun Kataja | 5000 pistettä |  |
| 28. maaliskuuta 2010 |  Damon Williams | Tampereen Pyrintö | 2000 levypalloa |  |
Päävalmentajat

| Joukkue | Päävalmentaja | Päävalmentajana |
| --- | --- | --- |
| Espoon Honka |   Gordon Herbert | – 22. tammikuuta 2010 |
| Espoon Honka |  Lars Ekström | 22. tammikuuta 2010 – |
| Forssan Koripojat |  Ari Mikkola | koko kauden |
| Joensuun Kataja |  Pekka Salminen | koko kauden |
| Kauhajoen Karhu |  Greg Gibson | – 17. marraskuuta 2009 |
| Kauhajoen Karhu |  Timo Hakamaa | 17. marraskuuta 2009 – |
| Kouvot |  Jukka Toijala | koko kauden |
| KTP-Basket |  Ray Ailus | koko kauden |
| Lappeenrannan NMKY |  Jarmo Laitinen | koko kauden |
| Namika Lahti |  Sami Toiviainen | koko kauden |
| Salon Vilpas |  Philip Dejworek | koko kauden |
| Tampereen Pyrintö |  Pieti Poikola | koko kauden |
| Torpan Pojat |  Tomi Kaminen | koko kauden |
| UU-Korihait |  Jyri Lehtonen | koko kauden |
Suomen Koripalloliiton kauden parhaat

| Palkinto | Voittaja | Joukkue |
| --- | --- | --- |
| Vuoden pelaaja |  Tuukka Kotti | Espoon Honka |
| SM-finaalien paras pelaaja |  Damon Williams | Tampereen Pyrintö |
| Vuoden puolustuspelaaja |  Timo Heinonen | Torpan Pojat |
| Vuoden tulokas |  Samuel Haanpää | Torpan Pojat |
| Vuoden kehittynein pelaaja |  Eldar Skamo | Kauhajoen Karhu |
| Paras kuudes pelaaja |  Juho Nenonen | Joensuun Kataja |
| Vuoden ulkomaalaisvahvistus |  A.J. Moye | Kouvot |
| Vuoden valmentaja |  Pieti Poikola | Tampereen Pyrintö |
| Vuoden erotuomari |  Johannes Sarekoski | − |
Korisliigan sarjatilanne runkosarjan eri vaiheissa.
MM-rallikausi 1991

MM-rallikausi 1991 oli järjestyksessään rallin maailmanmestaruussarjan 19. kausi. Osakilpailujen määrää lisättiin ja uutena sarjaan tuotiin Katalonian ralli. Nyt kilpailuja oli 14 kappaletta, mutta valmistajat saivat silti pisteitä vain 10 osakilpailusta. Ruotsin rallia, Uuden-Seelannin rallia, Norsunluurannikon rallia ja Katalonian rallia ei laskettu mukaan valmistajien sarjaan.
Mestaruuden kaudella 1991 vei kolmatta kertaa urallaan Lancian Juha Kankkunen. Hän taisteli mestaruudesta Carlos Sainzin kanssa, joka ajoi Toyota Celicalla. Didier Auriol oli kolmas Jolly Clubin Lancialla, jääden lopulta runsaasti kärkikaksikosta. Valmistajien mestaruuden vei jälleen Martini Lancia, mutta Toyota Team Europe jäi mestaruudesta vain 11 pisteen päähän. Mitsubishi Ralliart Europe oli valmistajien kolmas, jääden kauaksi kärjestä.
Nissan palasi tilapäisesti MM-ralleihin isossa A-ryhmässä Nissan Motorsport Europen ajattamilla Nissan Sunny/Pulsar GTI-R malleillaan. Muista talleista poiketen Nissanilla oli rengassopimus Dunlopin kanssa, joka osaltaan heikensi tallin kilpailukykyä. Myöskin turbon välijäähdyttimen sijoitus moottorin päälle oli kaukana optimaalisesta.
Kilpailukalenteri

| Nro | Päivä | Kilpailu | Raportti |
| --- | --- | --- | --- |
| 1 | 24.–30. tammikuuta |  Monte Carlo -ralli | Raportti |
| 2 | 16.–18. helmikuuta |  Ruotsin ralli | Raportti |
| 3 | 5.–9. maaliskuuta |  Portugalin ralli | Raportti |
| 4 | 27. maaliskuuta–1. huhtikuuta |  Safari-ralli | Raportti |
| 5 | 28. huhtikuuta–1. toukokuuta |  Korsikan ralli | Raportti |
| 6 | 2.–5. kesäkuuta |  Akropolis-ralli | Raportti |
| 7 | 26.–30. kesäkuuta |  Uuden-Seelannin ralli | Raportti |
| 8 | 23.–27. heinäkuuta |  Argentiinan ralli | Raportti |
| 9 | 22.–25. elokuuta |  Suomen ralli | Raportti |
| 10 | 20.–24. syyskuuta |  Australian ralli | Raportti |
| 11 | 13.–17. lokakuuta |  Sanremon ralli | Raportti |
| 12 | 27.–31. lokakuuta |  Norsunluurannikon ralli | Raportti |
| 13 | 10.–13. marraskuuta |  Katalonian ralli | Raportti |
| 14 | 24.–27. marraskuuta |  RAC-ralli | Raportti |
Lähde: